Valerijan Žujo
Valerijan Žujo (2. juli 1948) jest književnik, istraživač historije Sarajeva i leksikograf. Bio je sekretar predsjedništva Društva pisaca Bosne i Hercegovine (1981–1985) i urednik u Radioteleviziji Bosne i Hercegovine. Od 1996. djeluje kao profesionalni pisac. Knjige i pojedine pjesme su mu prevedene na engleski, francuski, njemački, grčki, turski, japanski i slovački jezik. Valerijan Žujo je i autor stihova balade "Sve smo mogli mi" (koju, sem Jadranke Stojaković, izvode još Tanja Ribič, Branimir Štulić, Aleksandra Radović, Marija Šerifović).